32005R0358
L 057/3
JURNALUL OFÍCIAL AL UNIUNII EUROPENE
REGULAMENTUL (CE) NR. 358/2005 AL COMISIEI
din 2 martie 2005
privind autorizarea fără limită de timp a anumitor aditivi și autorizarea unor noi utilizări în hrana animalelor ale unor aditivi deja autorizați
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolele 3, 9d alineatul (1) și 9e alineatul (1),
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii destinați hranei animalelor (2), în special articolul 25,
întrucât:
(1)
Regulamentul (CE) nr. 1831/2003 conține dispoziții de autorizare a aditivilor din hrana animalelor în Uniunea Europeană.
(2)
Articolul 25 din Regulamentul (CE) nr. 1831/2003 stabilește măsuri tranzitorii care se aplică cererilor de autorizare a aditivilor în hrana animalelor, prezentate înainte de data aplicării acestuia în conformitate cu Directiva 70/524/CEE.
(3)
Cererile de autorizare a aditivilor menționați în anexele la prezentul regulament au fost prezentate înainte de data aplicării Regulamentului (CE) nr. 1831/2003.
(4)
Statele membre au formulat observații inițiale privind cererile respective, în conformitate cu articolul 4 alineatul (4) din Directiva 70/524/CEE, și le-au transmis Comisiei înainte de data aplicării Regulamentului (CE) nr. 1831/2003. În consecință, aceste cereri vor fi tratate în continuare în conformitate cu articolul 4 din Directiva 70/524/CEE.
(5)
Utilizarea preparatului enzimatic de alfa-amilază și endo-1,3(4)-beta-glucanază produse de Bacillus amyloliquefaciens (DSM 9553) a fost autorizată pentru prima dată, provizoriu, de Regulamentul (CE) nr. 654/2000 al Comisiei (3), la puii pentru îngrășare.
(6)
Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv.
(7)
La 15 septembrie 2004, Autoritatea Europeană pentru Siguranța Alimentară (EFSA) a emis un aviz favorabil referitor la potențialul toxinogen al microorganismului care produce acest preparat enzimatic.
(8)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(9)
Utilizarea preparatului enzimatic de endo-1,3(4)-beta-glucanază produsă de Aspergillus aculeatus (CBS 589.94), endo-1,4-beta-glucanază produsă de Trichoderma longibrachiatum (CBS 592.94), alfa-amilază produsă de Bacillus amyloliquefaciens (DSM 9553), bacilolizină produsă de Bacillus amyloliquefaciens (DSM 9554) și endo-1,4-beta-xilanază produsă de Trichoderma viride (NIBH FERM BP 4842) a fost autorizată pentru prima dată, provizoriu, de Regulamentul (CE) nr. 2437/2000 al Comisiei (4), la puii pentru îngrășare.
(10)
Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv.
(11)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(12)
Utilizarea preparatului enzimatic de endo-1,3(4)-beta-glucanază produsă de Aspergillus aculeatus (CBS 589.94), endo-1,4-beta-glucanază produsă de Trichoderma longibrachiatum (CBS 592.94), alfa-amilază produsă de Bacillus amyloliquefaciens (DSM 9553) și endo-1,4-beta-xilanază produsă de Trichoderma viride (NIBH FERM BP 4842) a fost autorizată, provizoriu, de Regulamentul (CE) nr. 2437/2000, la puii pentru îngrășare.
(13)
Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv.
(14)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(15)
Utilizarea preparatului enzimatic de endo-1,3(4)-beta-glucanază și endo-1,4-beta-xilanază produse de Trichoderma longibrachiatum (CBS 357.94) a fost autorizată pentru prima dată, provizoriu, de Regulamentul (CE) nr. 1436/98 al Comisiei (5) la puii pentru îngrășare.
(16)
Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv.
(17)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(18)
În consecință, ar trebui autorizată fără limită de timp utilizarea acestor patru preparate enzimatice, în condițiile prevăzute de anexa I.
(19)
Utilizarea substanței „tartrazină” a fost autorizată provizoriu, drept colorant, de Regulamentul (CE) nr. 2697/2000 al Comisiei (6), la păsările granivore de ornament și la rozătoarele mici.
(20)
Au fost furnizate date noi pentru susținerea cererii de autorizare fără limită de timp prezentate pentru acest colorant.
(21)
S-a constatat în urma examinării cererii că se îndeplinesc condițiile stabilite la articolul 3a din Directiva 70/524/CEE pentru o astfel de autorizație.
(22)
Utilizarea substanței „sunset yellow FCF” a fost autorizată provizoriu, drept colorant, de Regulamentul (CE) nr. 2697/2000, la păsările granivore de ornament și la rozătoarele mici.
(23)
Au fost furnizate date noi pentru susținerea cererii de autorizare fără limită de timp prezentate pentru acest colorant.
(24)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(25)
Utilizarea substanței „albastru brevetat V” a fost autorizată provizoriu, drept colorant, de Regulamentul (CE) nr. 2697/2000, la păsările granivore de ornament și la rozătoarele mici.
(26)
Au fost furnizate date noi pentru susținerea cererii de autorizare fără limită de timp prezentate pentru acest colorant.
(27)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(28)
Utilizarea substanței „complecși ai cuprului cu clorofila” a fost autorizată provizoriu, drept colorant, de Regulamentul (CE) nr. 2697/2000, la păsările granivore de ornament și la rozătoarele mici.
(29)
Au fost furnizate date noi pentru susținerea cererii de autorizare fără limită de timp prezentate pentru acest colorant.
(30)
S-a constatat în urma examinării cererii că sunt îndeplinite condițiile stabilite la articolul 3a din Directiva 70/524/CEE pentru o astfel de autorizație.
(31)
În consecință, ar trebui autorizată fără limită de timp utilizarea acestor patru coloranți, așa cum se prevede în anexa II.
(32)
Utilizarea preparatului enzimatic de endo-1,4-beta-xilanază produsă Bacillus subtilis (LMG S-15136) este autorizată fără limită de timp de Regulamentul (CE) nr. 1259/2004 al Comisiei (7) la puii pentru îngrășare și autorizată provizoriu de Regulamentul (CE) nr. 937/2001 al Comisiei (8) la purcei, de Regulamentul (CE) nr. 2188/2002 al Comisiei (9) la curcanii pentru îngrășare și de Regulamentul (CE) nr. 261/2003 al Comisiei (10) la porcii pentru îngrășare.
(33)
Au fost furnizate date noi pentru susținerea cererii de autorizare a extinderii folosirii acestui preparat enzimatic la găinile ouătoare.
(34)
Autoritatea Europeană pentru Siguranța Alimentară (EFSA) a emis un aviz favorabil referitor la utilizarea acestui preparat, care ajunge la concluzia că acesta nu prezintă nici un risc pentru categoria suplimentară de animale, în condițiile stabilite în anexa III la prezentul regulament.
(35)
S-a constatat în urma examinării cererii că se îndeplinesc condițiile stabilite la articolul 9e alineatul (1) din Directiva 70/524/CEE pentru acest tip de autorizație.
(36)
Utilizarea preparatului enzimatic de 3-fitază produsă de Trichoderma reesei (CBS 528.94) este autorizată de Regulamentul (CE) nr. 418/2001 al Comisiei (11) la puii pentru îngrășare.
(37)
Au fost furnizate date noi pentru susținerea cererii de autorizare a extinderii folosirii acestui preparat enzimatic la curcanii pentru îngrășare și scroafe.
(38)
EFSA a emis un aviz referitor la utilizarea acestui preparat, care ajunge la concluzia că acesta nu prezintă nici un risc pentru categoria suplimentară de animale, în condițiile stabilite în anexa III la prezentul regulament.
(39)
În consecință, ar trebui autorizată provizoriu, pentru o perioadă de patru ani, utilizarea acestor două preparate enzimatice, așa cum se prevede în anexa III.
(40)
Utilizarea preparatului Enterococcus faecium aparținând grupei microorganismelor este autorizată fără limită de timp de Regulamentul (CE) nr. 1288/2004 al Comisiei (12) la viței și provizoriu, până la 30 iunie 2004, de Regulamentul (CE) nr. 866/1999 al Comisiei (13) la puii pentru îngrășare, purcei, porci pentru îngrășare, scroafe și bovine pentru îngrășare.
(41)
Au fost furnizate date noi pentru susținerea cererii de autorizare a extinderii folosirii acestui preparat de microorganisme la câini și pisici.
(42)
EFSA a emis un aviz referitor la utilizarea acestui preparat, care ajunge la concluzia că acesta nu prezintă nici un risc pentru categoria suplimentară de animale, în condițiile stabilite în anexa IV la prezentul regulament.
(43)
S-a constatat în urma examinării cererii că sunt îndeplinite condițiile stabilite la articolul 9e alineatul (1) din Directiva 70/524/CEE pentru o astfel de autorizație.
(44)
În consecință, ar trebui autorizată provizoriu, pentru o perioadă de patru ani, utilizarea acestui preparat de microorganisme, așa cum se prevede în anexa IV.
(45)
Din examinarea acestor cereri rezultă că ar trebui impuse anumite proceduri pentru a proteja lucrătorii împotriva expunerii la aditivii menționați în anexe. Această protecție trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (14).
(46)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează fără limită de timp preparatele aparținând grupei „Enzime” menționate în anexa I, ca aditivi pentru hrana animalelor, în conformitate cu condițiile stabilite în anexa respectivă.
Articolul 2
Se autorizează fără limită de timp substanțele aparținând grupei „Materii colorante inclusiv pigmenții” („Alți coloranți”) menționate în anexa II, ca aditivi pentru hrana animalelor, în conformitate cu condițiile stabilite în anexa respectivă.
Articolul 3
Se autorizează provizoriu, pe o perioadă de patru ani, preparatele aparținând grupei „Enzime” menționate în anexa III, ca aditivi pentru hrana animalelor, în conformitate cu condițiile stabilite în anexa respectivă.
Articolul 4
Se autorizează provizoriu, pe o perioadă de patru ani, preparatul aparținând grupei „Micro-organisme” menționat în anexa IV, ca aditiv pentru hrana animalelor, în conformitate cu condițiile stabilite în anexa respectivă.
Articolul 5
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 martie 2005